







       NR. 4761/19.03.2025                  
RAPORT DE SPECIALITATE

           Subsemnata Nedelcu Mariana Camelia, Șef serviciu buget, finanțe contabilitate, impozite și taxe, resurse umane și salarizare, am analizat ”Proiectul de hotărâre privind aprobarea bugetului de venituri şi cheltuieli al Clubului Sportiv orăşenesc Boldeşti-Scăeni pe anul 2025.”

            Proiectul de hotărâre a fost întocmit conform prevederilor legale:

- Ordonanța de urgență nr.57/2019 privind Codul administrativ

- Legea nr.273/2006 privind finanțele publice locale

- Contracte de sponsorizare

           Bugetul a fost întocmit pentru secțiunea de funcționare a bugetului instituțiilor publice finanțate din venituri proprii și subvenții și cuprinde:

-venituri în sumă de 288.000 lei constituite din subvenții de la alte administrații, respectiv bugetul local în sumă de 200.000 lei și suma de 88.000 lei donații și sponsorizări încasate pănă  la data întocmirii bugetului;
- cheltuieli în cadrul capitolului cultură, recreere și religie cu suma de 288.000 lei pentru cheltuieli cu bunuri și servicii;

           Respectând prevederile  legale în vigoare proiectul de hotărâre mai sus menționat poate fi supus aprobării Consiliului Local.

